CELEX: C2005/217/04
Language: et
Date: 2005-09-03 00:00:00
Title: Euroopa Kohtu (esimene koda) 14. juuli 2005. aasta otsus kohtuasjas C-57/02 P: Compañía española para la fabricación de aceros inoxidables SA (Acerinox) versus Euroopa Ühenduste Komisjon (Apellatsioonkaebus — ESTÜ asutamisleping — Kartellikokkulepped — Sulami lisamaks — Käitumiste parallelism — Trahvisumma vähendamine — Koostöö haldusmenetluses — Kaitseõigused)

3.9.2005   
            
            
               ET
            
            
               Euroopa Liidu Teataja
            
            
               C 217/2
            
         
      EUROOPA KOHTU
   
   (esimene koda)
   14. juuli 2005. aasta otsus
   kohtuasjas C-57/02 P: Compañía española para la fabricación de aceros inoxidables SA (Acerinox) versus Euroopa Ühenduste Komisjon (1)
   
   (Apellatsioonkaebus - ESTÜ asutamisleping - Kartellikokkulepped - Sulami lisamaks - Käitumiste parallelism - Trahvisumma vähendamine - Koostöö haldusmenetluses - Kaitseõigused)
   (2005/C 217/04)
   Kohtumenetluse keel: inglise
   Kohtuasjas C-57/02 P: Compañía española para la fabricación de aceros inoxidables SA (Acerinox), asukoht Madrid (Hispaania), (esindajad: advokaadid A. Vandencasteele ja D. Waelbroeck) v. Euroopa Ühenduste Komisjon (esindaja A. Whelan, keda abistas advokaat J. Flynn), mille esemeks on ESTÜ kohtu põhikirja artikli 49 alusel 22. veebruaril 2002 Euroopa Kohtule esitatud apellatsioonkaebus, tegi Euroopa Kohus (esimene koda), koosseisus: koja esimees P. Jann, kohtunikud A. Rosas, R. Silva de Lapuerta, K. Lenaerts ja S. von Bahr (ettekandja); kohtujurist P. Léger, kohtusekretär R. Grass, 14. juulil 2005 otsuse, mille resolutiivosa on järgmine:
   
               1.
            
            
               Tühistada Euroopa Ühenduste Esimese Astme Kohtu 13. detsembri 2001. aasta otsus kohtuasjas T-48/98: Acerinox v. komisjon osas, milles lükati tagasi Compañía española para la fabricación de aceros inoxydables SA (Acerinox) esitatud õiguslik alus puuduva põhjenduse kohta, mis puudutas selle ettevõtja väidetavat osalemist Hispaania turgu puudutavas kartellikokkuleppes.
            
         
               2.
            
            
               Ülejäänud osas jätta apellatsioonkaebus rahuldamata.
            
         
               3.
            
            
               Jätta Compañía española para la fabricación de aceros inoxidables SA (Acerinox) tühistamishagi rahuldamata osas, milles see põhines õiguslikul alusel, mille kohaselt tegi komisjon õigusliku vea, kui andis Avesta Sheffield AB poolt 14. jaanuaril 1994 oma filiaalidele saadetud faksile tõendusliku väärtuse.
            
         
               4.
            
            
               Käesolevas astmes mõista kohtukulud välja La Compañía española para la fabricación de aceros inoxidables SA'lt (Acerinox). Esimese astme kohtu menetlusega, mille tulemusena tehti käesoleva kohtuotsuse resolutiivosa punktis 1 nimetatud otsus, seotud kulud kantakse selle kohtuotsuse resolutiivosa punktis 3 määratud viisil.
            
         
      (1)  EÜT C 109, 4.5.2002.